Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välillä tehdyn kumppanuussopimuksen mukaisesti järjestettävä yhteinen parlamentaarinen edustajakokous - Päätöslauselma Haitin tilanne



Virallinen lehti nro 265 , 20/09/2001 s. 0055 - 0056



PÄÄTÖSLAUSELMA(1) Haitin tilanne AKT:n ja EU:n yhteinen parlamentaarinen edustajakokous, joka - kokoontui Librevillessä (Gabon) 19.-22. maaliskuuta 2001, - ottaa huomioon edellisen päätöslauselmansa Haitin tilanteesta, - ottaa huomioon kumppanuussopimuksen 96 artiklan ihmisoikeusloukkauksista sekä demokratian ja oikeusvaltion periaatteiden kunnioittamisesta, A. ottaa huomioon, että väliaikaisen vaalineuvoston käyttämää prosentuaalista ääntenlaskentamenetelmää koskevia ristiriitaisuuksia 21. toukokuuta 2000 järjestettyjen parlamentti- ja kunnallisvaalien yhteydessä ei ole vieläkään onnistuttu selvittämään ja että Haiti on tällä hetkellä poliittisessa umpikujassa, B. ottaa huomioon 21. toukokuuta 2000 pidettyjen parlamentti- ja kunnallisvaalien jälkeen käynnistetyn Euroopan unionin ja Haitin viranomaisten välisen neuvottelumenettelyn, C. ottaa huomioon, että Euroopan unioni on keskeyttänyt yhteistyönsä Haitin kanssa kumppanuussopimuksen 96 artiklan mukaisesti ja että Haitin viranomaiset ja AKT-sihteeristö pitävät tätä päätöstä ennenaikaisena ja hätiköitynä, D. ottaa huomioon AKT-sihteeristön pyynnön 96 artiklassa mainittujen neuvottelumenettelyiden selkeästä ja avoimesta määrittelystä sekä pahoittelee, että Haitin viranomaisten kanssa ei ole päästy varsinaisiin neuvotteluihin, E. katsoo, että demokratian periaatteiden ja ihmisoikeuksien kunnioittaminen on ainoa keino taloudelliselle ja yhteiskunnalliselle kehitykselle välttämättömän poliittisen vakauden aikaansaamiseksi Haitissa ja muodostaa tärkeän perustan tämänhetkisen kriisin ratkaisemiselle, 1. kehottaa presidentti Aristidea ja oppositiopuolueiden johtajia etsimään poliittisen ratkaisun väliaikaisen vaalineuvoston 21. toukokuuta 2000 pidettyjen parlamenttivaalien ääntenlaskennassa käyttämää prosentuaalista laskentamenetelmää koskevan kiistan ratkaisemiseksi; 2. katsoo, että väliaikaisen vaalineuvoston on oltava puolueeton, laaja ja avoin ja sille on annettava tehtäväksi ääntenlaskentamenetelmän muuttaminen siten, että Haiti pääsee ulos poliittisesta umpikujastaan ja pystytään luomaan suotuisat olosuhteet maan kehittämiselle; 3. kehottaa komissiota etsimään keinoja Haitin kansan auttamiseksi; 4. katsoo, että on välttämätöntä hyväksyä selkeät ja avoimet kriteerit kumppanuussopimuksen 96 artiklan mukaisten neuvottelumenettelyjen täytäntöönpanoa varten ja demokratiakehityksen arvioimiseksi erityisesti ihmisoikeuksien ja oikeusvaltion periaatteiden kunnioittamisen sekä yleisen demokratisoitumisen osalta; 5. kehottaa yhteisen parlamentaarisen edustajakokouksen työvaliokuntaa etsimään keinoja edustajakokouksen ottamiseksi mukaan 96 artiklan mukaisiin neuvotteluihin; 6. katsoo, että kehitysapua voidaan myöntää ainoastaan, mikäli ihmisoikeuksia, demokratian periaatteita ja oikeusvaltiota kunnioitetaan kumppanuussopimuksen 9 artiklan mukaisesti; 7. kehottaa täten neuvostoa ja komissiota aloittamaan Haitin kanssa todelliset neuvottelut, sillä maan taloudellinen tilanne on yhä epävakaampi; 8. kehottaa neuvostoa ja komissiota joka tapauksessa lakkauttamaan Haitille asetetut pakotteet, käynnistämään realistisen vuoropuhelun selkeästi määritellyltä pohjalta sekä tukemaan Haitin kansaa koulutus- ja terveydenhoitojärjestelmien hallinnon tehostamisessa; 9. kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle ja Haitin hallitukselle. (1) AKT:n ja EU:n yhteinen parlamentaarinen edustajakokous hyväksynyt Librevillessä (Gabon) 22. maaliskuuta 2001.